Κέρκυρα - e-Galet\nΜεγάλες προοπτικές η υπεράκτια αιολική παραγωγή με την εγκατά-σταση αιολικών μονάδων!\nΧλωρίδα: Η ελιά έχει την πρώτη θέση της βλάστησης του νησιού, απέ-ραντοι ελαιώνες , κυριολεκτικά δάση από αιωνόβιες ελιές με επιβλητι-κούς πανύψηλους κορμούς!\nΠολλά κυπαρίσσια, αρκετές φοινικιές και θάμνοι ποικίλουν το τοπίο!\nΟι ανθισμένες αμυγδαλιές, που συνθέτουν ένα μοναδικό θέαμα στις αρ-χές κάθε χρόνου με φόντο τη θάλασσα και το ασημοπράσινο της ελιάς αποτελούν βασικό λόγο για την επίσκεψη στο νησί!\nΠανίδα: Οι νεροχελώνες αποτελούν σημαντικό ερπετό, ενώ στην πλούσια ορνιθοπανίδα έχουν καταμετρηθεί πάνω από 150 είδη πουλιών, πολλά από αυτά σπάνια ζουν ή περνούν την περίοδο της αποδημίας τους!\nΝαός του Αγίου Σπυρίδωνα: Ο ναός του Αγίου Σπυρίδωνα, ένα από τα σημαντικότερα μεταβυζαντινά μνημεία της πόλης της Κέρκυρας, αποτελεί πόλο έλξης για τους επισκέπτες!\nΠαλαιό Φρούριο της Κέρκυρας: Στα ανατολικά της Παλιάς Πόλης υψώνεται το πρώτο φρούριο, το Παλιό ή Φορτέτσα (Fortezza), ένα αρχιτεκτονικό αριστούργημα της οχυρωματικής τέχνης!\nΝέο Φρούριο της Κέρκυρας: Το Νέο Φρούριο (Fortezza Nuova), που δεσπόζει στο λόφο του Αγίου Μάρκου, χτίστηκε από τους Βενετσιάνους το 16ο αιώνα, όταν έγινε επιτακτική η ανάγκη προστασίας της πόλης, την ασφάλεια της οποίας δεν μπορούσε πλέον να εξασφαλιστεί από το Παλαιό Φρούριο!\nΛιστόν: Μια βόλτα στην υπέροχη Παλιά Πόλη της Κέρκυρας δεν μπορεί παρά να ξεκινά ή να καταλήγει στο Λιστόν! Δεκάδες καφέ και εστιατόρια, στεγασμένα στις μεγάλες τοξοτές στοές με τις υπέροχες καμάρες.\nΠοντικονήσι: «Κέρκυρα, Κέρκυρα με το Ποντικονήσι…», ένας καταπράσινος βράχος, καταμεσής της θάλασσας, αποτελεί το σήμα κατατεθέν. Το θρυλικό Ποντικονήσι, στην είσοδο της λιμνοθάλασσας του Χαλικιόπουλου, είναι από τα σημαντικά αξιοθέατα!\nΚανόνι: Τόπος μαγευτικής ομορφιάς, αλλά και από τα πιο γνωστά της αξιοθέατα βρίσκεται στην ομώνυμη χερσόνησο, που φιλοξενεί πανέμορφα ακρογιάλια και παραλίες!\nΜον Ρεπό: Στην Παλαιόπολη, όπου «αναπαύονται» τα ίχνη της αρχαίας πόλης (8ος αι. π.Χ.) βρίσκεται το καταπράσινο κτήμα του Μον Ρεπό, το οποίο απλώνεται σε 258 στρέμματα πυκνής βλάστησης!\nΆγαλμα του Schulenburg: Ο Γερμανός στρατηγός Mathias von Schulenburg ήταν ο Διοικητής που χάρη σε αυτόν η Κέρκυρα απέκρουσε την πολιορκία των τούρκων το 1716! Οι βενετοί, κύριοι του νησιού, τον τίμησαν στήνοντας το άγαλμα του μπροστά από το φρούριο.\nΑναγνωστική Εταιρεία Κέρκυρας: Προικισμένη με σπάνιες εκδόσεις και πολύτιμα έγγραφα, που αναφέρονται στην ιστορία όλων των Ιόνιων νησιών καθώς και με μια αξιολογότατη συλλογή από πίνακες και εικόνες είναι η βιβλιοθήκη της Αναγνωστικής Εταιρείας της Κέρκυρας, που ιδρύθηκε το 1836.\nΔημαρχείο Κέρκυρας: Χτίστηκε επί Ενετοκρατίας, ανάμεσα στα 1661-1693, στη αρχή ήταν λέσχη των ενετών αξιωματικών και μετέπειτα ήταν κλειστό κλάμπ των ευγενών του νησιού! Κάποια στιγμή άνοιξε και στις λαικές τάξεις ως θέατρο και όπερα.\nΠλατεία Σπιανάδα: Η μεγάλη πλατεία της Κέρκυρας απέναντι από το Παλιό φρούριο είναι από τα καλά που άφησε η περίοδος της γαλλικής κατάκτησης. Είναι μία από τις μεγαλύτερες πλατείες της Ελλάδας!\nCasa Parlante: Το "ζωντανό" μουσείο της Κέρκυρας, αποτελεί ένα ταξίδι πίσω στον χρόνο και βρίσκεται στο Ιστορικό Κέντρο της πόλης!\nΛαογραφικό Μουσείο Αχαράβης: Εγκαινιάστηκε τον Οκτώβριο του 2008 στην Αχαράβη, απέναντι από τα Ρωμαϊκά Λουτρά σε ένα ιδιόκτητο κτήριο 1.000 τ.μ. Εμπνευστής, οραματιστής και δημιουργός του είναι ο κ. Σπύρος Βλάχος.\nΒυζαντινή Εκκλησία των Αγίων Ιάσωνος και Σωσιπάτρου: Σύμφωνα με την παράδοση οι Άγιοι Ιάσων και Σωσίπατρος υπήρξαν μαθητές του Αποστόλου Παύλου και διέδωσαν τον χριστιανισμό στο νησί. Περιλαμβάνει εικόνες του περίφημου Κρητικού αγιογράφου Εμμανουήλ Τζάνε, του 16ου αιώνα!\nΤο Μνημείο του Μενεκράτη: Χτίστηκε τον 6ο αιώνα π.χ, στη μνήμη του Μενεκράτη, που χάθηκε στη θάλασσα!\nΟι πιο γνωστές νοστιμιές που μπορείτε να δοκιμάσετε είναι: παστιτσάδα (κοκκινιστό μοσχάρι ή κόκορας με μακαρόνια), στιφάδο, γιουβέτσι, αυγολέμονο με αρνί και λαιμό γαλοπούλας, σοφρίτο (μοσχάρι με λευκή σάλτσα από σκόρδο και λευκό κρασί), νούμπουλο (φιλέτο καπνιστού χοιρινού), σαβόρο (ψάρι με λευκή σάλτσα από άσπρο ξύδι, σκόρδο και μπαχαρικά), μπουρδέτο (κοκκινιστό ψάρι με πικάντικη σάλτσα), μπιάνκο (μουρούνας ή κέφαλος με κρασί, λεμόνι, πιπέρι, σκόρδο), σαβούρι (τηγανιτό ψάρι με σάλτσα από σκόρδο, δενδρολίβανο, ξύδι, μάραθο), αυγολέμονο σούπα, κότα μπολίδα παραγιομιστή, τσιλίχουρδα, ντόπια λουκάνικα και σαλάμι, βουρδούνι (φτιάχνεται από αίμα, εντόσθια, κρεμμύδι και μπαχαρικά), στραπατσάδα, λαδοτύρι, μανούρι, τσιγαρέλι (χόρτα με σκόρδο και πιπέρι), αγριολάχανα (χόρτα με λάδι, λεμόνι και κρασί), αγιάδα (σκορδαλιά), φρεσκαμέντα (φρούτο που μοιάζει με αχλάδι με αγκάθια), μάντολες (αμύγδαλα ψημένα με καραμέλα), μαντολάτο (γλυκό με σουσάμι, μέλι, ζάχαρη και ροδόνερο), τηγανίτες, κολομπίνα (τούρτα), συκομαίδα (ξερά σύκα και φιστίκια, φλούδα πορτοκαλιού, μοσχοκάρυδο, μούστος, ούζο, πιπέρι και κανέλα), τζαλέτια (σταφίδα, καλαμπόκι, τηγανητά και πασπαλισμένα με ζάχαρη άχνη), φαγάτσα (τσουρέκι), τζίντζολα (τζίτζιφα ξερά με σταφίδα και σουσάμι), τσιτσιμπύρα (αναψυκτικό με λεμόνι, σιρόπι σταφίδας και τζίτζερ).\nΕλαιόλαδο: Το σημαντικότερο προϊόν της Κέρκυρας! Υπάρχουν ανάμεσα στα 3 και τα 6 εκατομμύρια ελαιόδεντρα, κάποια από αυτά πάνω από 400 ετών και το 3% της παγκόσμιας παραγωγής ελαιολάδου προέρχεται από Κερκυραϊκές ελιές!\nΚουμ Κουατ: Τρώγεται με τη φλούδα και η γεύση του είναι γλυκόπικρη. Το κουμ κουατ το έφεραν στην Κέρκυρα οι Βρετανοί. Το λικέρ έχει γίνει σήμα κατατεθέν της Κέρκυρας και υπάρχει τόσο στο χαρακτηριστικό πορτοκαλί όσο και στο (πιο φυσικό) κιτρινωπό χρώμα. Αλλά το κουμ κουάτ χρησιμοποιείται και στη μαγειρική και κυρίως τη ζαχαροπλαστική (γλασαρισμένα φρούτα, μαρμελάδες και γλυκά κουταλιού), μέχρι και σε αρώματα!\nΜπύρα: Η Κερκυραϊκή Μικροζυθοποιία βρίσκεται στον Αρίλλα, στη βορειοδυτική γωνία της Κέρκυρας. Παράγει τέσσερις διαφορετικές μπύρες:\n• Corfu Special, μια φρέσκια κόκκινη μπύρα με βελούδινη γεύση και φρουτώδες άρωμα.\n• Corfu Bitter, μια φρέσκια μελαχρινή μπύρα με μια ευχάριστη πικράδα και πλούσιο άρωμα.\n• Ionian Pilsner, μια ξανθιά μπύρα τέλεια για την παραλία.\n• Ionian Epos, μια μελαχρινή μπύρα επαναζύμωσης με 7,5% αλκοόλ και προσθήκη ανθόμελου.\nΝούμπουλο: Είναι άριστης ποιότητας προϊόν και φτιάχνεται σύμφωνα με την μυστική συνταγή της οικογένειας Λαβράνου. Χοιρινό κρέας, μαριναρισμένο με μπαχαρικά και βότανα της Κερκυραϊκής γης, περασμένο σε έντερο και καπνισμένο με αρωματικά κλαριά του Νησιού όπως φασκόμηλο, φλησκούνι ξερό, σχοίνο, δάφνη κ.α.\nΣαλάδο: Ντόπιο παραδοσιακό σαλάμι που φτιάχνεται με εξαιρετικής ποιότητας χοιρινό και βόειο κρέας, με πολύ πιπέρι και αλάτι. Κρεμιέται και καπνίζεται με αρωματικά κλαριά!\nΣαπούνι Ελαιολάδου: Χρησιμοποιείται εδώ και αιώνες στη Μεσόγειο, τόσο για την προσωπική υγιεινή όσο και ως γενικής χρήσης καθαριστικό. Το αγνό σαπούνι ελαιολάδου θεωρείται το καλύτερο καθαριστικό για το δέρμα, καθώς ξεβουλώνει τους πόρους του δέρματος απομακρύνοντας αποτελεσματικά τη σκόνη, λιπαρά κατάλοιπα και νεκρά κύτταρα. Φτιάχνεται από φυσικές πρώτες ύλες και το τελικό προϊόν δεν περιέχει καθόλου πρόσθετα.\nΤσιτσιμπύρα: «Κουβαλά» την νεότερη ιστορία της Κέρκυρας και αποτελεί σήμα κατατεθέν των Επτανήσων από την εποχή της αγγλικής κυριαρχίας και γνωρίζει μεγάλη επιτυχία στα καφέ, τις ταβέρνες και τα μίνι μάρκετ του νησιού. Διατηρείται αποκλειστικά στο ψυγείο, σαν το γάλα, για αυτό και δεν είναι εύκολη η εξαγωγή της. Μοναδική ευκαιρία να τη δοκιμάσει έχει ο επισκέπτης της Κέρκυρας, που θα ζητήσει το ποτό με τη βασιλική καταγωγή, την παραδοσιακή συνταγή και την τονωτική γεύση!\nΟι ρίζες του ανθηρού πολιτισμού του νησιού της Κέρκυρας που αφορά ιδιαιτέρως το θέατρο, την λογοτεχνία και την αρχιτεκτονική πρέπει να αναζητηθούν στο ξεχωριστό ιστορικό παρελθόν!\nΣτο παρελθόν αποτελούσε το κέντρο της πολιτισμικής αναγέννησης, ό-που ζωγράφοι, ποιητές και καλλιτέχνες συγκεντρώθηκαν και δημιούργη-σαν διάφορους οργανισμούς όπως την Αναγνωστική Εταιρία και την Ιό-νιο Ακαδημία.\nΑνάμεσα σε αυτούς υπήρχαν ο Δ. Σολομός Πολυλάς, Μαρκοράς.\nΙδρύθηκε ακόμη ένα σχολείο μοντέρνας μουσικής από τον συνθέτη Μά-ντζαρο καθώς επίσης και η πρώτη φιλαρμονική.\nΣημαντική και στρατηγική γεωγραφική uέση.\nΠροσωπικό υψηλής κατάρτισης.Λειτουργία πολλών εγκαταστάσεων ΑΠΕ (κυρίως Υδροηλεκτρικών).\nΑνάπτυξη συγκοινωνιακών υποδομών (Εγνατία και Ιόνια οδός) λειτουργία αεροδρομίων και λιμανιών.\nΥπάρχουσες τουριστικές υποδομές και τεχνογνωσία.\nΜεγάλο δυναμικό ΑΠΕ (Αιολικό, Βιομάζας γεωθερμίας, υδροηλεκτρικών).\nΑνάπτυξη τεχνογνωσίας στις ΑΠΕ τα τελευταία 5 έτη.\nΙσχυρές διεθνείς συνεργασίες.\nΔράσεις διάδοσης και κατάρτισης.\nΈλλειψη τεχνογνωσίας για τους χρηματοδοτικούς μηχανισμούς.\nΜικρή διείσδυση των βιοκαυσίμων στις μεταφορές.\nΎπαρξη απομονωμένων περιοχών.\nΜη ικανοποιητική σύνδεση μεταξύ έρευνας και βιομηχανίας.\nΈλλειψη πόρων για έρευνα πάνω στις ΑΠΕ και την ΕΕ.\nΈλλειψη εξαγωγικού προσανατολισμού για επιχειρήσεις που κατασκευάζουν κα λειτουργούν εξοπλισμό ΑΠΕ.\nΔιαθεσιμότητα εθνικών και ευρωπαϊκών πόρων για την καινοτομία και τις επενδύσεις σε ΑΠΕ και ΕΕ.\nΕνεργοποίηση του νομοθετικού πλαισίου για τον περιβαλλοντικά φιλικό τουρισμό.\nΔυναμικό για άμεση εφαρμογή των ΑΠΕ στην Κέρκυρα.\nΕυνοϊκές τοπολογικές και περιβαλλοντικές συνθήκες για την ανάπτυξη τεχνολογιών ΑΠΕ.\nΙσχυρό ενδιαφέρον για επενδύσεις ΑΠΕ στην περιοχή.\nΔυσκολίες χρηματοδότησης λόγω της οικονομικής κρίσης.\nΑντίθετη κοινή γνώμη εξ αιτίας της έλλειψης πληροφόρησης.\nΜη καθορισμένο χωραταξικό πλαίσιο.\nΜικρή τοπική αγορά.


Γνωστός τραγουδιστής εγκλωβίστηκε από την τέφρα! - Ειδήσεις Newsit.gr\nNewsit / Lifestyle / Γνωστός τραγουδιστής εγκλωβίστηκε από την τέφρα!\nΓνωστός τραγουδιστής εγκλωβίστηκε από την τέφρα!\nΔημοσιεύθηκε: 20.04.2010 | 14:16\nΟ Αντύπας βρέθηκε επί μία εβδομάδα εγκλωβισμένος στο Λονδίνο εξατιτίας της ηφαιστειακής στάχτης.\nΟ τραγουδιστής βρέθηκε στην βρετανική πρωτεύουσα για α παρακολουθήσει την αποφοίτηση της κόρης του. Δεν μπόρεσε όμως να επιστρέψει αμέσως στην ελλάδα καθώς το ένα αεροδρόμιο μετά το άλλο έκλεινε λόγω των περιβαντολογικών συνθηκών.\nΟ Αντύπας αναγκάστηκε να ακυρώσει τις εμφανίσεις του στο «Πολιτεία plus», σύμφωνα με όσα διαβάζουμε στην Espresso, αφού ήταν αδύνατο να ταξιδέψει μέχρι τη Αθήνα.\nΓια να είναι συνεπής στις επαγγελματικές του υποχρεώσεις, ο τραγουδιστής με την οικογένειά του ξεκίνησαν για το ταξίδι της επιστροφής οδικώς. Έπειτα από 22 ώρες στο δρόμο, έφτασαν στο λιμάνι της Ανκόνα όπου πέρασαν ακτοπλοϊκώς στην Πάτρα.\nΗ σύζυγος του Αντύπα, δήλωσε πως η κόρη τους Όλγα ένιωσε ένοχη για τον εγκλωβισμό ολόκληρης της οικογένειας, αφού βρέθηκαν για μία εβδομάδα στο Λονδίνο για την αποφοίτησή της και αυτό είχε σαν αποτέλεσμα να ακυρωθούν οι εμφανίσεις του τραγουδιστή.


ΕΣΧΑΤΗ ΓΡΑΜΜΗ ΑΝΑΣΧΕΣΕΩΣ: Περί Κρονίων - Mέρος 3ον\nΠερί Κρονίων - Mέρος 3ον\nΗ Ευρωπαϊκή Ένωση έχει συγχωνευθεί με την απέραντη ρωσική επικράτεια και, για πρώτη φορά στην ανθρώπινη ιστορία, η καρδιά του κόσμου, η Ευρασία, φαίνεται πως θα αποτελέσει μια γεωπολιτική ενότητα. Οι Ευρωπαίοι, χαμένοι μέσα στο νεόκοπο ενθουσιασμό για την ενοποίησή τους, άργησαν να δουν τα ανησυχητικά σημάδια της επερχόμενης καταιγίδας. Άλλωστε είχαν ξεχάσει πια να πολεμούν. Πίστευαν πως η προσφυγή στα όπλα ανήκε στο ιστορικό παρελθόν. Αυτή όμως η άποψη δεν έβρισκε σύμφωνους και τους Αμερικανούς. Στις 17 Μαΐου του σωτήριου έτους 2020 η αμερικανική πολεμική ισχύς εξαπέλυσε μια τεράστια κυβερνοεπίθεση εναντίον της Ευρώπης, επιδιώκοντας να συντρίψει τις δικτυωμένες, τεχνολογικά προηγμένες ευρωπαϊκές κοινωνίες. Το αποτέλεσμα ήταν κατακλυσμιαίο. Όταν όμως οι Ευρωπαίοι δεν υποκύπτουν, η αμερικανική πολεμική μηχανή βγάζει το βελούδινο γάντι που κάλυπτε την ατσάλινη γροθιά της και αποφασίζει να τους «παραδειγματίσει» χτυπώντας μια μικρή ευρωπαϊκή χώρα, την Ελλάδα. Ο ελληνικός λαός λυγίζει κάτω από το βάρος των απωλειών. Το μήνυμα είναι πια ευανάγνωστο. Κανένας δεν είναι ασφαλής, κάθε αντίσταση θα συντριβεί. (ΑΠΟ ΤΗΝ ΠΑΡΟΥΣΙΑΣΗ ΣΤΟ ΟΠΙΣΘΟΦΥΛΛΟ ΤΟΥ ΒΙΒΛΙΟΥ)\nΠερί Κρονίων - Μέρος 1ον\nΠερί Κρονίων - Μέρος 2ον\nΗ σύγκρουση Διογενών - Κρονίων («κλικ» εδώ)\nΑναρτήθηκε από Διηνέκης στις Κυριακή, Σεπτεμβρίου 10, 2017\nΕτικέτες ΒΙΒΛΙΑ, ΓΡΙΒΑΣ, ΔΙΑΔΙΚΤΥΟ, Ε.Ε., ΕΘΝΙΚΗ ΑΜΥΝΑ, ΗΠΑ, ΚΡΟΝΙΟΙ, ΜΥΘΟΛΟΓΙΑ, ΠΛΗΡΟΦΟΡΙΑ, ΤΕΧΝΟΛΟΓΙΑ


Θεοδουλίδης Α.Ε.:: Ηλεκτρικά είδη :: Ηλεκτρικές συσκευές :: Θεσσαλονίκη - Inventor Αφυγραντήρας Premium PR1-ION30L 30L\nΒρίσκεστε εδώ: Home Λευκές Συσκευές Οικιακές Συσκευές Αφυγραντήρες Inventor Αφυγραντήρας Premium PR1-ION30L 30L\nInventor Αφυγραντήρας Premium PR1-ION30L 30L\nΕξασφαλίστε καθαρή και υγιεινή ατμόσφαιρα στο χώρο σας με τον ενσωματωμένο ιονιστή αέρα και απαλλαχτείτε από σκόνες, βακτήρια, καπνό τσιγάρου και δυσάρεστες οσμές. Με τον αφυγραντήρα Premium 30lt, έχετε τη δυνατότητα να στεγνώσετε τα ρούχα σας τις ημέρες με έντονη υγρα¬σία και βροχή, απλά ενεργοποιώντας την οικονομική λειτουργία “Στέγνωμα ρούχων (Dryer)”. Εξοικονομήστε ενέργεια με τη λειτουργία της έξυπνης αφύγρανσης και αντιμετωπίστε άμεσα και αποτελεσματικά, ανάγκες αυξημένης υγρασίας, ενεργοποιώντας τη λειτουργία Turbo.\nΕΒΥΚ Ηλεκτρικό Φουρνάκι C30E Λευκό\nTELCO Εντομοαπωθητικό IK609-13WB (06.073)\nTeka Set Kobe Μπατ. Μπάνιου Β.210.ΧΡ + Μπατ. Κουζίνας Β.211.ΧΡ\nELITE ΗΛΕΚΤΡΙΚΟΣ ΤΑΧΥΘΕΡΜΑΝΤΗΡΑΣ ΒΡΥΣΗ EHW-3001D 3000W\nBosch Συνδετικό WTZ11400\nBomann Ξυριστική-Κουρευτική HSM 8006\nAsel - Princess AH 8225 2800W


Τι ειναι η πρόπτωση μιτροειδούς βαλβίδας; - BORO από την ΑΝΝΑ ΔΡΟΥΖΑ - boro.gr\nΑρχική / Υγεία / Καρδιολογία / Τι ειναι η πρόπτωση μιτροειδούς βαλβίδας;\nΤι ειναι η πρόπτωση μιτροειδούς βαλβίδας;\nΣεπτέμβριος 12, 2017\tΚαρδιολογία\nΓράφει ο Γεώργιος Λάζαρος, Καρδιολόγος, Διευθυντής ΕΣΥ Α’ Πανεπιστημιακή Καρδιολογική Κλινική, Ιπποκράτειο Γενικό Νοσοκομείο Αθηνών\nΗ πρόπτωση της μιτροειδούς είναι μία από τις συχνότερες παθήσεις τον καρδιακών βαλβίδων με μια συχνότητα στο γενικό πληθυσμό που εκτιμάται στο 2-3% περίπου, κάτι που σημαίνει ότι περισσότερα από 170 εκατομμύρια άτομα παγκοσμίως έχουν πρόπτωση. Στο παρελθόν τα κριτήρια για τη διάγνωση της πάθησης ήταν ‘χαλαρότερα’ με συνέπεια να γίνεται μια υπερδιάγνωση της πάθησης.\nΣε σχέση με το φύλο η συχνότητα της είναι παρόμοια σε άνδρες και γυναίκες, πιθανά με μία ελαφρά αυξημένη συχνότητα στις γυναίκες. Η παρουσία πρόπτωσης της μιτροειδούς στους γονείς επίσης συνδυάζεται και με μία ελαφρά μεγαλύτερη συχνότητα της πάθησης στους απογόνους, σε σχέση με την αναμενόμενη.\nΗ μιτροειδής βαλβίδα είναι μία από τις τέσσερις καρδιακές βαλβίδες, με την αορτική, τριγλώχινα και πνευμονική να είναι οι υπόλοιπες τρεις. Ανατομικά βρίσκεται μεταξύ του αριστερού κόλπου και τις αριστερής κοιλίας της καρδιάς η οποία τροφοδοτεί με οξυγονωμένο αίμα τους ιστούς. Αποτελείται από δύο ‘πτερύγια’ που ονομάζονται γλωχίνες την πρόσθια και την οπίσθια. Όπως ισχύει και για όλες τις καρδιακές βαλβίδες η μιτροειδής βαλβίδα επιτρέπει την διέλευση του αίματος προς μία μόνο κατεύθυνση και συγκεκριμένα από τον αριστερό κόλπο προς της αριστερή κοιλία.\nΣτα άτομα με πρόπτωση της μιτροειδούς η βαλβίδα σε αντίθεση με την φυσιολογική έχει μεγαλύτερο πάχος και είναι περισσότερο χαλαρή σε σύσταση με συνέπεια να μην κλείνει φυσιολογικά. Συγκεκριμένα, το σημείο σύγκλεισης των γλωχίνων να μην είναι ακριβώς στο ανατομικό όριο μεταξύ αριστερού κόλπου και αριστερής κοιλίας, αλλά να προπίπτει (εξού και το όνομα πρόπτωση μιτροειδούς) σε κάποιο βαθμό μέσα στην κοιλότητα του αριστερού κόλπου (Εικόνα 1).\nΕικόνα 1. Σχηματική απεικόνιση φυσιολογικής μιτροειδούς βαλβίδας και μιτροειδούς βαλβίδας με πρόπτωση.\nΣτο 60% περίπου των περιπτώσεων η πρόπτωση της μιτροειδούς είναι ασυμπτωματική, ενώ τα συμπτώματα όποτε εμφανίζονται είναι μη ειδικά. Στις περιπτώσεις που η πάθηση συνοδεύεται από συμπτώματα τα συχνότερα είναι οι καρδιακές αρρυθμίες (ταχυκαρδία, ‘φτερουγίσματα ‘στο στήθος που οφείλονται σε έκτακτες συστολές), ο πόνος στο στήθος που σε πολλές περιπτώσεις μπορεί να μοιάζει με στηθάγχη, δηλαδή με τον πόνο που εμφανίζεται σε άτομα με στενώματα στις αρτηρίες της καρδιάς και η εύκολη κόπωση.\nΕπίσης σε κάποιες περιπτώσεις και για λόγους που δεν έχουν κατανοηθεί πλήρως τα άτομα με πρόπτωση της μιτροειδούς μπορεί να εμφανίζουν συμπτώματα από την ψυχική σφαίρα (όπως το υπερβολικό άγχος, κρίσεις πανικού κλπ) και ενίοτε και πονοκεφάλους του τύπου ημικρανία. Σε σοβαρότερες περιπτώσεις που η πάθηση εξελίσσεται σε ανεπάρκεια της μιτροειδούς τότε εμφανίζεται δύσπνοια (δυσκολία στην αναπνοή) αρχικά κατά τη διάρκεια σωματικής κόπωσης και σε προχωρημένα στάδια και στην ηρεμία. Σε αυτές τις περιπτώσεις εάν η πάθηση δεν αντιμετωπιστεί αποτελεσματικά τότε θα εξελιχθεί σε καρδιακή ανεπάρκεια.\nΗ διάγνωση της πρόπτωσης της μιτροειδούς στις περισσότερες περιπτώσεις αποκαλύπτεται στα πλαίσια ενός προγραμματισμένου καρδιολογικού ελέγχου. Η ακρόαση της καρδιάς με το στηθοσκόπιο σε αυτές τις περιπτώσεις αποκαλύπτει ένα χαρακτηριστικό ακροαστικό εύρημα που αποκαλείται ‘κλίκ’. Στις περιπτώσεις εκείνες που συνυπάρχει και ανεπάρκεια της βαλβίδας τότε ακροάται και φύσημα. Όταν τεθεί από τα ακροαστικά ευρήματα η υποψία της πρόπτωσης τότε θα πρέπει να ακολουθήσει ένα υπερηχογράφημα καρδιάς (triplex) το οποίο με απόλυτη ακρίβεια θα επιβεβαιώσει ή θα αποκλείσει τη διάγνωση (Εικόνα 2). Το ηλεκτροκαρδιογράφημα δεν βοηθάει στην διάγνωση της πάθησης όμως μπορεί να δώσει πολύτιμες πληροφορίες σε περιπτώσεις που συνοδεύονται από αρρυθμίες όπως και το Holter ρυθμού (24ωρη καταγραφή ηλεκτροκαρδιογραφήματος με φορητή συσκευή).\nΕικόνα 2. Ηχωκαρδιογράφημα ατόμου με φυσιολογική μιτροειδή βαλβίδα (Α) και ατόμου με πρόπτωση της μιτροειδούς βαλβίδας (Β).\nΣχετικά με τη θεραπεία γενικά οι ασθενείς που δεν έχουν συμπτώματα δεν έχουν ανάγκη από θεραπεία. Ωστόσο, θα πρέπει να αποφεύγεται η αποφυγή ισομετρικής άσκησης (δηλαδή η άρση και μεταφορά μεγάλων βαρών) και ο περιοδικός έλεγχος της αρτηριακής πίεσης έτσι ώστε όταν εμφανιστεί αρτηριακή υπέρταση αυτή να αντιμετωπιστεί έγκαιρα και αποτελεσματικά. Επίσης, σε περιπτώσεις αρρυθμιών ενδεχομένως να χρειαστούν φάρμακα για την αντιμετώπιση τους. Ένα άλλο πολύ σημαντικό ερώτημα είναι εάν τα άτομα με πρόπτωση της μιτροειδούς θα πρέπει να παίρνουν αντιβίωση πριν από οδοντιατρικές (καθαρισμός, εξ\nαγωγή δοντιών) ή άλλες επεμβάσεις. Αυτό γίνεται για να προληφθεί μία πολύ σοβαρή πάθηση που είναι η λοιμώδης ενδοκαρδίτιδα και οφείλεται σε μόλυνση της βαλβίδας από μικρόβια που περνούν στη κυκλοφορία του αίματος κατά τη διάρκεια της επέμβασης. Τα τελευταία 10 χρόνια οι περισσότερες καρδιολογικές εταιρίες δεν συνιστούν πλέον αυτή την πρακτική με το σκεπτικό ότι ο κίνδυνος από τα αντιβιοτικά είναι μεγαλύτερος από το πιθανό τους όφελος, δεδομένου ότι οι περιπτώσεις ενδοκαρδίτιδας είναι πολύ σπάνιες. Σε κάθε περίπτωση η σύσταση για αντιβίωση μέχρι να υπάρξουν περισσότερα κλινικά στοιχεία θα πρέπει να γίνεται σε εξατομικευμένη βάση και μετά από συνεννόηση με το θεράποντα καρδιολόγο.\nΣτις περιπτώσεις που η πρόπτωση συνοδεύεται από σοβαρή ανεπάρκεια της μιτροειδούς λόγω σημαντικής φθοράς και τελικά καταστροφής της βαλβίδας, ειδικά όταν συνοδεύεται από δύσπνοια και αρρυθμίες, τότε η πάθηση θα πρέπει να αντιμετωπίζεται χειρουργικά ιδανικά με διόρθωση της βαλβίδας ή όταν αυτό δεν είναι εφικτό με αντικατάσταση της μιτροειδούς βαλβίδας με προσθετική. Για λόγους που δεν έχουν απόλυτα διευκρινιστεί η πάθηση στους άνδρες τείνει να είναι σοβαρότερη, με συχνότερη εμφάνιση σοβαρής ανεπάρκειας μιτροειδούς και ανάγκη για χειρουργείο. Σε κάθε περίπτωση το ποσοστό ασθενών με αληθή πρόπτωση μιτροειδούς που θα χρειαστούν χειρουργική επέμβαση λόγω ανεπάρκειας της βαλβίδας είναι χαμηλό (μονοψήφιο).\nΣυμπερασματικά η πρόπτωση μιτροειδούς είναι μία σχετικά συχνή πάθηση η διάγνωση της οποίας θα πρέπει να γίνεται με αυστηρά κριτήρια ώστε να αποφεύγονται υπερδιαγνώσεις (ψευδείς διαγνώσεις). Γενικά η πάθηση είναι καλοήθης και επιτρέπει μία απόλυτα φυσιολογική ζωή χωρίς περιορισμό των δραστηριοτήτων. Τα ασυμπτωματικά άτομα χωρίς ή με μικρή ανεπάρκεια της μιτροειδούς θα πρέπει να υποβάλλονται σε καρδιολογικό έλεγχο-ηχωκαρδιογράφημα ανά 3-5 περίπου έτη. Στα άτομα με σοβαρότερη ανεπάρκεια μιτροειδούς, ο έλεγχος θα πρέπει να γίνεται σε εξατομικευμένη βάση για τον κατάλληλο χρονισμό της επέμβασης.


ΚΗΔΕΙΑ - ΤΕΤΑΡΤΗ 6/1/2021 - ΓΕΩΡΓΙΟΣ Χ. ΝΤΟΒΑΣ ΕΤΩΝ 59 - Άμεση ενημέρωση για όλα τα πένθιμα γεγονοντα\nΑρχικήΚΗΔΕΙΕΣAιτωλοακαρνανίαςΚΗΔΕΙΑ - ΤΕΤΑΡΤΗ 6/1/2021 - ΓΕΩΡΓΙΟΣ Χ. ΝΤΟΒΑΣ ΕΤΩΝ 59\nΚΗΔΕΙΑ – ΤΕΤΑΡΤΗ 6/1/2021 – ΓΕΩΡΓΙΟΣ Χ. ΝΤΟΒΑΣ ΕΤΩΝ 59\nΘανόντα, κηδεύουμε ημέρα ΤΕΤΑΡΤΗ 6/1/2021\nστον ΙΕΡΟ ΝΑΟ ΑΓΙΑΣ ΤΡΙΑΔΑΣ ΑΓΡΙΝΙΟΥ\n& ΩΡΑ 12.00 MEΣ.\nΟΙ ΓΟΝΕΙΣ Η ΣΥΖΥΓΟΣ ΤΑ ΑΔΕΛΦΙΑ\n-Η ΣΟΡΟΣ ΘΑ ΕΚΤΙΘΕΤΑΙ ΣΤΟΝ ΙΕΡΟ ΝΑΟ\nΑΠΟ ΩΡΑ 11.00 Π.Μ.\n-Η ΤΑΦΗ ΘΑ ΓΙΝΕΙ ΣΤΟ ΚΟΙΜΗΤΗΡΙΟ ΚΑΤΩ ΖΕΥΓΑΡΑΚΙΟΥ ΜΑΚΡΥΝΕΙΑΣ\nΤΩΝ ΣΤΕΝΩΝ ΣΥΓΓΕΝΩΝ ΤΟΥ ΕΚΛΙΠΟΝΤΟΣ


Με Παμβοχαϊκό για την πρόκριση στους «8»! | olympiacossfp\nΜε Παμβοχαϊκό για την πρόκριση στους «8»!\nΣτροφή στο Κύπελλο περιλαμβάνει το πρόγραμμα των υποχρεώσεων της ομάδας βόλεϊ Ανδρών του Ολυμπιακού. Οι Πειραιώτες υποδέχονται την Τετάρτη (6/2) στις 18:00 στο Κλειστό Γυμναστήριο Ρέντη «Μ. Μερκούρη» τον Παμβοχαϊκό στο νοκ άουτ παιχνίδι της φάσης των «16» του Κυπέλλου με μοναδικό στόχο τη νίκη πρόκριση στους «8» της διοργάνωσης. Αγωνιστικά προβλήματα δεν υπάρχουν για τον προπονητή του Ολυμπιακού Φερνάντο Μουνιόθ Μπενίτεθ ο οποίος υπολογίζει στις υπηρεσίες όλων των αθλητών του.\nΣτην αναμέτρηση με τον Παμβοχαϊκό ισχύει το δικαίωμα της ελεύθερης εισόδου για τα ενεργά Μέλη του Ολυμπιακού με την επίδειξη της Κάρτας Μέλους & Κάρτας Junior\nΟ προπονητής του Ολυμπιακού, Φερνάντο Μουνιόθ Μπενίτεθ δήλωσε στο olympiacossfp.gr τα εξής: «Ξεκινάμε στο Κύπελλο Ελλάδας και η ομάδα έχει υψηλό κίνητρο για αυτό. Θα είναι το πρώτο βήμα για να πάμε στο Φάιναλ Φορ για αυτό όλοι μας είμαστε πολύ συγκεντρωμένοι για να παίξουμε ένα καλό παιχνίδι. Έχουμε παίξει 7 αγώνες σε 18 μέρες τις τελευταίες εβδομάδες και επανερχόμαστε από αυτή την κατάσταση την οποία πρέπει να συνηθίσουμε για να έχουμε ρυθμό ως ομάδα».\nΈμι Τερβαπόρτι: «Μπροστά μας έχουμε το παιχνίδι Κυπέλλου με τον Παμβοχαϊκό το οποίο είναι νοκ άουτ και για αυτό θα πρέπει να είμαστε συγκεντρωμένοι και αποφασιστικοί , προκειμένου να προκριθούμε στην επόμενη φάση. Η κατάκτηση του Κυπέλλου αποτελεί έναν από τους στόχους μας και την Τετάρτη θέλουμε τη νίκη για να συνεχίσουμε».


*** APA HOTEL SHIMBASHI TORANOMON, ΤΌΚΙΟ ***\nMinato-Ku Nishishinbashi 2-6-9, Τόκιο, Ιαπωνία\nTo άνετο Apa Hotel Shimbashi Toranomon 3- αστέρων προσφέρει γρήγορη πρόσβαση σε Ginza, που απέχει 1200 μέτρα.\nΜπορείτε να δείτε Musee Tomo, Toranomon Kotohiragu Shrine και Old Shimbashi Station μόλις 600 μέτρα από το ξενοδοχείο. Το κέντρο της πόλης απέχει 7 χλμ από το ξενοδοχείο.\nΥπάρχουν 153 δωμάτια για μη καπνιστές, τα οποία είναι εξοπλισμένα με καλωδιακή τηλεόραση με ταινίες κατά παραγγελία, γραφείο εργασίας, θυρίδα ασφαλείας, κλιματισμό και ψυγείο. Τα δωμάτια διαθέτουν ιδιωτικά μπάνια με μπανιέρα, σεσουάρ και δωρεάν προϊόντα περιποίησης.\nΟι επισκέπτες μπορούν να απολαμβάνουν πρωϊνό στο εστιατόριο κάθε πρωϊ. Ο κατάλογος του εστιατορίου προσφέρει πιάτα ιταλικής κουζίνας.\nΟ σταθμός του μετρό Σταθμός Toranomon βρίσκεται σε απόσταση 5-λεπτών με τα πόδια. Σε κοντινή απόσταση οδικώς από το αεροδρόμιο Haneda βρίσκεται το ξενοδοχείο.\nΤο ξενοδοχείο προσφέρει καθαριστήριο, υπηρεσίες πορτιέρη και 24ωρη ρεσεψιόν καθώς και χώρο στάθμευσης, αποθήκευση αποσκευών και μηχανή αυτόματης πώλησης.\nApa Hotel Shimbashi Toranomon, Ιαπωνία\nNh Centre Ξενοδοχείο 4*, Άμστερνταμ: kράτηση τώρα;\nCasa Ξενοδοχείο 3*, Άμστερνταμ: kράτηση τώρα;\nSchweizerhof Ξενοδοχείο 3*, Βιέννη: kράτηση τώρα;\nEstherea Ξενοδοχείο 4*, Άμστερνταμ: kράτηση τώρα;\nBernina Ξενοδοχείο 3*, Μιλάνο: kράτηση τώρα;\nInk - Mgallery Collection Ξενοδοχείο 4*, Άμστερνταμ: kράτηση τώρα;\nEuropa City Ξενοδοχείο 3*, Βερολίνο: kράτηση τώρα;\nSacher Ξενοδοχείο 5*, Βιέννη: kράτηση τώρα;\nSheraton Grand Esplanade Ξενοδοχείο 5*, Βερολίνο: kράτηση τώρα;\nStar Ξενοδοχείο 3*, Μιλάνο: kράτηση τώρα;\nAalders Ξενοδοχείο 3*, Άμστερνταμ: kράτηση τώρα;\nFour Seasons Ξενοδοχείο 5*, Μιλάνο: kράτηση τώρα;\nMelia Ξενοδοχείο 5*, Βιέννη: kράτηση τώρα;\nHelvetia And Bristol Ξενοδοχείο 5*, Φλωρεντία: kράτηση τώρα;\nBasilea Ξενοδοχείο 3*, Φλωρεντία: kράτηση τώρα;\nThe Apart Ξενοδοχείο, Αττάλεια: kράτηση τώρα;\nLa Du Golf A Bed and Breakfast 4*, Κανκούν: kράτηση τώρα;\nM/s Monika Πλωτό κατάλυμα 3*, Στοκχόλμη: kράτηση τώρα;\nStayat Kista Ξενοδοχείο 3*, Στοκχόλμη: kράτηση τώρα;\nMarignolle Relais & Charme Ξενοδοχείο 4*, Φλωρεντία: kράτηση τώρα;\nSeculo Ξενοδοχείο 2*, Πόρτο: kράτηση τώρα;\nCool Mama Ξενοδοχείο 4*, Σάλτσμπουργκ: kράτηση τώρα;\nEmpire - Wan Chai Ξενοδοχείο 4*, Χονγκ Κονγκ: kράτηση τώρα;\nOzo Wesley Ξενοδοχείο 4*, Χονγκ Κονγκ: kράτηση τώρα;\nIntercon Grand Stanford Ξενοδοχείο 5*, Χονγκ Κονγκ: kράτηση τώρα;\nGoldgasse Ξενοδοχείο 4*, Σάλτσμπουργκ: kράτηση τώρα;\nClifden Hostel, Σιγκαπούρη: kράτηση τώρα;\nLet'stay Boutique Ξενοδοχείο 4*, Αττάλεια: kράτηση τώρα;\nThe Noble Ξενοδοχείο 3*, Σιγκαπούρη: kράτηση τώρα;\nPraca Da Arvore Hostel, Σάο Πάολο: kράτηση τώρα;\nDimora Salviati Bed and Breakfast, Φλωρεντία: kράτηση τώρα;


09.03.2010 – Έκθεση Επιτρόπου Διοικήσεως και Προστασίας Ανθρωπίνων Δικαιωμάτων αναφορικά με το χειρισμό παραπόνου που υποβλήθηκε για το Τμήμα Φυλακών | KISA ga('send', 'pageview');\n09.03.2010 – Έκθεση Επιτρόπου Διοικήσεως και Προστασίας Ανθρωπίνων Δικαιωμάτων αναφορικά με το χειρισμό παραπόνου που υποβλήθηκε για το Τμήμα Φυλακών\nΑρ. Φακ.: ΑΚΡ 116/2009\nΛευκωσία, 9 Μαρτίου 2010\nΕΚΘΕΣΗ ΤΗΣ ΑΡΧΗΣ\nΚΑΤΑ ΤΟΥ ΡΑΤΣΙΣΜΟΥ ΚΑΙ ΤΩΝ ΔΙΑΚΡΙΣΕΩΝ\nΑΝΑΦΟΡΙΚΑ ΜΕ ΤΟ ΧΕΙΡΙΣΜΟ ΤΟΥ ΠΑΡΑΠΟΝΟΥ ΠΟΥ ΥΠΕΒΑΛΕ Ο κ. H. S.\nΑΠΟ ΤΟ ΤΜΗΜΑ ΦΥΛΑΚΩΝ\n1. Ο κ. H. P. S. (με αριθμό υποδίκου 976/09) υπέβαλε παράπονο κατά του Τμ. Φυλακών με επιστολή του χωρίς ημερομηνία, που παραλήφθηκε από το Γραφείο μου στις 21 Σεπτεμβρίου 2009. Στη συγκεκριμένη επιστολή, ο παραπονούμενος ανέφερε ότι υπήρξε θύμα ξυλοδαρμού από δεσμοφύλακα, ο οποίος του ζητούσε, με υβριστικό τρόπο, να αφαιρέσει το τουρμπάνι που φέρει, βάσει των θρησκευτικών του πεποιθήσεων.\n2. Στη συνέχεια, ο κ. H. S. (με αριθμό καταδίκου 8567) έστειλε δύο επιστολές στο Γραφείο μου, ημερομηνίας 15 και 16 Οκτωβρίου 2009, υποβάλλοντας παράπονο κατά του Τμ. Φυλακών.\n3. Συγκεκριμένα, ο κ. H. S. αναφέρει ότι βρίσκεται στις Κεντρικές Φυλακές τους τελευταίους 18 μήνες, αφού καταδικάστηκε σε ποινή φυλάκισης 12 ετών. Όπως ισχυρίζεται, κατά το διάστημα αυτό, συγκεκριμένος δεσμοφύλακας αρκετές φορές σχολιάζει με υβριστικό τρόπο την καταγωγή του και την θρησκεία του, ενώ, όπως αναφέρει, τον έχει κακοποιήσει σωματικά χτυπώντας τον. Ο συγκεκριμένος δεσμοφύλακας, μάλιστα, δηλώνει στον παραπονούμενο, όπως ο ίδιος αναφέρει, ότι ο λόγος που τον χτυπάει είναι ότι έχει πληρωθεί από κάποιους, εκτός των Φυλακών, για το σκοπό αυτό. Ο παραπονούμενος ισχυρίζεται ότι έχει αποταθεί στη Διεύθυνση των Φυλακών αναφέροντας τα πιο πάνω, αλλά ουδείς, μέχρι σήμερα, έχει ανταποκριθεί.\n4. Κατά τη διερεύνηση του ως άνω παραπόνου, στις 14 Ιανουαρίου 2010 αρμόδιος Λειτουργός του Γραφείου μου επισκέφτηκε τις Κεντρικές Φυλακές και είχε συνάντηση με τον παραπονούμενο κ. H. S. . Κατά τη συνάντηση, ο παραπονούμενος επανέλαβε τα όσα ανέφερε στις επιστολές του (ημερομηνίας 15-16 Οκτωβρίου 2009) και ζήτησε την περαιτέρω διερεύνηση του παραπόνου από το Γραφείο μου.\n5. Στη συνέχεια, ζήτησα, με επιστολή μου ημερομηνίας 22 Ιανουαρίου 2010, από τον Αν. Διευθυντή του Τμ. Φυλακών να θέσει ενώπιον μου τα σχόλια και τις απόψεις του αναφορικά με τους ισχυρισμούς του ως άνω παραπονούμενου. Στην απαντητική του επιστολή, με ημερομηνία 11 Φεβρουαρίου 2010, ο Αν. Διευθυντής του Τμ. Φυλακών αναφέρει, μεταξύ άλλων, τα ακόλουθα:\n«…. Έχουν διερευνηθεί οι καταγγελίες που αφορούν τον πιο πάνω κρατούμενο και έχει διαπιστωθεί ότι αυτός κανένα παράπονο έκανε για ρατσιστική συμπεριφορά από μέλος του Προσωπικού, είτε προς εσάς είτε προς τη Διεύθυνση των Φυλακών.\nΣχετική είναι η δήλωση του κατάδικου η οποία συνημμένα σας αποστέλλεται, σύμφωνα με την οποία επιβεβαιώνονται τα όσα έχω προαναφέρει.\nΑυτό που ίσως έχει συμβεί είναι το παράπονο να έγινε από άλλο κρατούμενο με το ίδιο όνομα. Μετά από έρευνα που έγινε διαπιστώθηκε ότι υπήρχε κρατούμενος στις Φυλακές με το ίδιο όνομα ακριβώς από τις 22/7/2009 μέχρι 27/9/09 οπότε αυτός απολύθηκε…»\n6. Με την απαντητική του επιστολή, ο Αν. Διευθυντής του Τμ. Φυλακών μου κοινοποιεί αντίγραφο δήλωσης του παραπονούμενου κ. H. S., ημερομηνίας 4 Φεβρουαρίου 2010, με την οποία ο ίδιος δηλώνει ότι δεν έχει υποβάλει κανένα παράπονο στο Γραφείο μου και ότι δεν αντιμετωπίζει κανένα πρόβλημα με οποιονδήποτε δεσμοφύλακα.\n7. Προς διευκρίνιση των όσων αναφέρει ο Αν. Διευθυντής των Φυλακών στην ως άνω επιστολή του, αρμόδιος Λειτουργός του Γραφείου μου στις 4 Μαρτίου 2010 επικοινώνησε τηλεφωνικά με Λειτουργό του Γραφείου Παραλαβών και Απολύσεων του Τμ. Φυλακών. Κατά την τηλεφωνική συνομιλία πληροφορήθηκα ότι ο κρατούμενος H. P. S. (με αρ.υποδίκου 976/09), ο οποίος απέστειλε την πρώτη επιστολή (σχετικά με το τουρμπάνι), που παραλήφθηκε στις 22/9/09, απολύθηκε στις 2/10/09. Ο κ. H. S. που φέρει αριθμό καταδίκου 8567, ο οποίος απέστειλε στο Γραφείο μου τις άλλες δύο επιστολές (σχετικά με σωματική κακοποίηση) στις 15-16/10/09 δεν έχει απολυθεί, καθώς έχει καταδικαστεί σε 12ετή φυλάκιση.\n8. Λόγω της ομοιότητας των δύο ονομάτων και της χρονικής σύμπτωσης λήψης των επιστολών από τους δύο κρατούμενους, θεωρήθηκε από το Γραφείο μου ότι τα παράπονα, τόσο για το τουρμπάνι όσο και για σωματική κακοποίηση υπεβλήθησαν από το ίδιο πρόσωπο, τον κρατούμενο H. S., με αριθμό καταδίκου 8567.\n9. Η σύγχυση, όμως αυτή, που δημιουργήθηκε θα μπορούσε εύκολα να ξεκαθαριστεί από το Τμ. Φυλακών βάσει των μοναδικών αριθμών που φέρουν τόσο οι υπόδικοι όσο και οι κρατούμενοι. Στην επιστολή που απέστειλα προς το Τμ. Φυλακών (με ημερομηνία 22 Ιανουαρίου 2010) αναφέρεται ρητά ο αριθμός καταδίκου του παραπονούμενου, γεγονός που δεν αφήνει περιθώρια αμφισβήτησης της ταυτότητας του. Επιπλέον, στην επιστολή μου αναφέρονται οι ακριβείς ημερομηνίες σύνταξης της επιστολής από τον παραπονούμενο (15-16/10/09), οι οποίες είναι μεταγενέστερες από την απόλυση του κ. H. P. S. (2/10/09). Τα στοιχεία αυτά που αναφέρονται στην επιστολή μου, θα μπορούσαν να οδηγήσουν τη Διεύθυνση του Τμ. Φυλακών στο ασφαλές συμπέρασμα ότι το παράπονο υποβλήθηκε από τον συγκεκριμένο κρατούμενο, ώστε να συνεχίσει τη διερεύνηση των ισχυρισμών του.\n10. Αντί αυτού, η Διεύθυνση του Τμ. Φυλακών, προκειμένου να θέσει ενώπιον μου τα σχόλια και τις απόψεις της για το ζήτημα, κάλεσε τον ίδιο τον κρατούμενο να διευκρινίσει ή να επιβεβαιώσει ενώπιον της τα όσα αναφέρει στην επιστολή του προς το Γραφείο μου, γεγονός που με προβληματίζει ιδιαίτερα. Και τούτο επειδή, με τον τρόπο αυτό, ο κρατούμενος ήρθε αντιμέτωπος με εκείνον κατά του οποίου στρέφεται το παράπονο του, καλούμενος να εκθέσει το σύνολο των ισχυρισμών του ενώπιον του Τμ. Φυλακών. Επιπλέον, οι ενέργειες αυτές καθίστανται ακόμη πιο ανησυχητικές επειδή ο συγκεκριμένος κρατούμενος υπέβαλε παράπονο με θέμα την, κατά τους ισχυρισμούς του, σωματική κακοποίηση του από μέλη του προσωπικού του Τμ. Φυλακών.\n11. Επίσης, είναι παράδοξο, κατά τη γνώμη μου, το γεγονός ότι η Διεύθυνση του Τμ. Φυλακών δεν έκρινε απαραίτητο να καλέσει ενώπιον της τον συγκεκριμένο δεσμοφύλακα που κατονομάζει ο παραπονούμενος, ώστε να διερευνηθούν ουσιαστικά οι καταγγελίες του.\n12. Είναι σαφές ότι η σχέση μεταξύ του προσωπικού των Φυλακών και των κρατουμένων είναι, εκ των πραγμάτων, μια σχέση εξουσίασης. Η σχέση αυτή αποτελεί μια θεσμοθετημένη σχέση εξουσίασης, που προσφέρει στην μια πλευρά προνομιούχα «πρόσβαση» στα έννομα αγαθά του κρατούμενου που βρίσκεται «υπό την εξουσία» της. Η φύση της σχέσης αυτής μπορεί συχνά να οδηγήσει σε επηρεασμό της ελεύθερης έκφρασης, τυχόν, παραπόνων κατά του προσωπικού των Φυλακών.\n13. Ως εκ τούτου, όταν, στα πλαίσια αυτής της σχέσης, ο κρατούμενος καλείται να επιβεβαιώσει ή να διαψεύσει ή/και να διευκρινίσει την υποβολή ενός παραπόνου που στρέφεται κατά συγκεκριμένων ενεργειών του Τμ. Φυλακών, καθίσταται ιδιαίτερα αμφισβητήσιμη η δυνατότητα έκφρασης της πραγματικής του βούλησης. Είναι λογικό ότι η κατάσταση αυτή δημιουργεί αισθήματα φόβου στον κρατούμενο και είναι πιθανόν να αποτρέψει τόσο τον ίδιο όσο και άλλους κρατούμενους από την υποβολή παραπόνων προς οποιαδήποτε ανεξάρτητη αρχή. Ενδεικτικό αυτού είναι το γεγονός ότι ο παραπονούμενος, με γραπτή δήλωση του, αρνήθηκε τελικά ότι υπέβαλε το συγκεκριμένο παράπονο και ότι αντιμετωπίζει οποιοδήποτε πρόβλημα με το Τμ. Φυλακών. Το Τμ. Φυλακών θεωρώντας επαρκή την δήλωση αυτή, με τον τρόπο που λήφθηκε, δεν προέβη σε καμία άλλη ενέργεια διερεύνησης των καταγγελιών του παραπονούμενου.\n14. Θεωρώ ότι τέτοιες ενέργειες δεν συνδράμουν εποικοδομητικά στην διατήρηση μιας ανοιχτής και ελεύθερης επικοινωνίας μεταξύ των κρατουμένων, του Γραφείου μου και του Τμ. Φυλακών, που αποτελεί βασική προϋπόθεση για την αποτελεσματική άσκηση των αρμοδιοτήτων μου. Επιπλέον, δεν συνδράμουν στην δημιουργία ενός κλίματος αμοιβαίας εμπιστοσύνης και κατανόησης μεταξύ των κρατουμένων και του προσωπικού των Φυλακών, που αποτελούν ζητούμενο, βάσει και των Περί Φυλακών Κανονισμών.\n15. Περαιτέρω, θεωρώ ότι η απόφαση του Τμ. Φυλακών να μην διερευνήσει ουσιαστικά τους ισχυρισμούς του παραπονούμενου, βασιζόμενη στην μεταγενέστερη δήλωση του, δημιουργεί ένα αίσθημα «ατιμωρησίας» σε εκείνα τα μέλη του προσωπικού των Φυλακών που, τυχόν, παραβιάζουν με την συμπεριφορά τους τα δικαιώματα των κρατουμένων.\n16. Για τους πιο πάνω λόγους, υποβάλλω την παρούσα Έκθεση μου προς τον Αν. Διευθυντή του Τμ. Φυλακών με την γενική εισήγηση να αποφεύγονται παρόμοιες ενέργειες στο μέλλον, ώστε να μην δημιουργείται αρνητικό κλίμα για όσους κρατούμενους πιθανόν θα επιθυμούσαν να υποβάλουν οποιοδήποτε παράπονο στο Γραφείο μου ή σε οποιοδήποτε άλλη αρμόδια αρχή. Όσον αφορά στην συγκεκριμένη περίπτωση, θεωρώ ότι θα πρέπει να διερευνηθούν προσεκτικότερα και εις βάθος οι ισχυρισμοί του παραπονούμενου και να τεθούν εκ νέου ενώπιον μου τα σχόλια και οι απόψεις σας για το ζήτημα που τέθηκε.


ΦΡΟΝΤΙΔΑ ΥΓΕΙΑΣ BLOG: 5 λάθη που καταστρέφουν την επιδερμίδα μας\nΥπερβολική έκθεση στο χλώριο της πισίνας : Ιδιαίτερα κατά τους καλοκαιρινούς μήνες, πολλοί άνθρωποι επιλέγουν το κολύμπι σε κάποια πισίνα προκειμένου να δροσιστούν. Το σημαντικό είναι να θυμάστε πάντα να κάνετε ντους όταν βγαίνετε από την πισίνα, ώστε να μην αφήνετε το χλώριο να είναι για πολλή ώρα σε επαφή με την επιδερμίδα σας. Όμως ακόμα και αν κάνετε ντους και πλυθείτε με σαπούνι, το χλώριο μπορεί να παραμείνει επάνω σας. Φροντίστε να χρησιμοποιήσετε καθαριστικά προσώπου και λοσιόν για το σώμα.\nΚοιμάστε με το μεϊκάπ : Μπορεί να προκαλέσετε σοβαρές βακτηριακές δερματικές παθήσεις, ενώ οι κλειστοί πόροι εμποδίζουν την επιδερμίδα να "αναπνεύσει" για να αναζωογονηθεί κατά τη διάρκεια της νύχτας. Όλα αυτά συνήθως ερεθίζουν το δέρμα και ευνοούν την εμφάνιση ακμής.\nΣπάτε τα σπυράκια με λάθος τρόπο : Είναι από τα λάθη που κάνουν οι περισσότεροι άνθρωποι. Μην ξεχνάτε να ακολουθείτε τον σωστό τρόπο για να το κάνετε.\nΔείτε ποιός είναι ο σωστός τρόπος για να σπάτε τα σπυράκια\nΔεν τρέφεστε σωστά : Αν παραλείπετε γεύματα τότε η επιδερμίδα σας γερνάει γρηγορότερα, επειδή είναι πολύ πιθανό να μην λαμβάνετε αρκετή ποσότητα βιταμίνης C (πορτοκάλια), Β3 (φυστίκια), Ε (αβοκάντο) και Α (γλυκοπατάτες). Αυτές είναι οι πιο πολύτιμες βιταμίνες για την υγεία του δέρματός σας.\nΠολύωρα ντους με καυτό νερό : Το καυτό νερό για μεγάλα χρονικά διαστήματα καταστρέφει την λεπτή επίστρωση της επιδερμίδας σας, γεγονός το οποίο μπορεί να προκαλέσει φολίδες και ξηροδερμία.


Υπόθεση Κασόγκι: Η τουρκική αστυνομία "μπούκαρε" στο σαουδαραβικό προξενείο! LIVE εικόνα - Ειδήσεις\nNewsit / Κόσμος / Υπόθεση Κασόγκι: Η τουρκική αστυνομία «μπούκαρε» στο σαουδαραβικό προξενείο! LIVE εικόνα\nΔημοσιεύθηκε: 15/10/2018 19:45\nΕΝΗΜΕΡΩΘΗΚΕ: 15/10/2018 21:31\nΗ είδηση αναπαράγεται με ρυθμούς… ταχύτητας του φωτός από τα διεθνή μέσα ενημέρωσης.\nΌπερ και… εγένετο με δυνάμεις της τουρκικής αστυνομίας να καταφθάνουν στο προξενείο και να προβαίνουν σε έρευνες.\nΠαγκόσμιος «μύλος» για την υπόθεση του Σαουδάραβα δημοσιογράφου Τζαμάλ Κασόγκι\nΠαγκόσμιες «αναταράξεις» προκαλεί η υπόθεση του αγνοούμενου Σαουδάραβα δημοσιογράφου, τα ίχνη του οποίου «χάθηκαν» από τη στιγμή που… μπήκε στο προξενείο της Σαουδικής Αραβίας στην Κωνσταντινούπολη.\nΣε δηλώσεις του ο Ντόναλντ Τραμπ υποστήριξε πως υπάρχει ενδεχόμενο σήμερα ο Τζαμάλ Κασόγκι να δολοφονήθηκε από «ανεξέλεγκτα στοιχεία».\n«Ο βασιλιάς (της Σαουδικής Αραβίας) αρνείται κατηγορηματικά ότι γνωρίζει για τι ακριβώς πρόκειται. Δεν θέλω να κάνω εικασίες εκ μέρους του όμως μου φαίνεται, ίσως, πως θα μπορούσε να είναι ενέργεια ανεξέλεγκτων στοιχείων. Ποιος ξέρει;» συμπλήρωσε ο Τραμπ από τους κήπους του Λευκού Οίκου.\nΤουρκία: «Έχουμε υλικό που αποδεικνύει την δολοφονία»\nΑπό την μεριά τους οι τουρκικές αρχές υποστηρίζουν πως έχουν στην κατοχή τους μια ηχογράφηση που καταδεικνύει ότι ο αγνοούμενος δημοσιογράφος σκοτώθηκε μέσα στο προξενείο.\nΤην ίδια στιγμή περίπου 12 άτομα εισήλθαν σήμερα στο προξενείο της Σαουδικής Αραβίας στην Κωνσταντινούπολη, μετά τις αναφορές τουρκικών διπλωματικών πηγών ότι μια ομάδα Τούρκων και Σαουδαράβων ερευνητών θα διεξάγει έρευνα για την υπόθεση Κασόγκι.\nΙσπανία: Πρέπει να διεξαχθεί επείγουσα έρευνα\nΤην ίδια ώρα η Ισπανία ζήτησε να διεξαχθεί επείγουσα έρευνα, όπως δήλωσε η κυβερνητική εκπρόσωπος Ισαμπέλ Θελάα.\nΟ Σαουδάραβας βασιλιάς Σαλμάν διέταξε σήμερα τη διεξαγωγή εσωτερικής έρευνας για την ανεξήγητη εξαφάνιση του Τζαμάλ Κασόγκι, ενώ μια κοινή τουρκική-σαουδαραβική ομάδα πρόκειται να ερευνήσει το σαουδαραβικό προξενείο στην Κωνσταντινούπολη όπου θεάθηκε για τελευταία φορά στις 2 Οκτωβρίου.\nΜπαχρέιν: Μποϊκοτάζ… στην Uber!\nΣε μια.. διαφορετική αντίδραση, ο υπουργός Εξωτερικών του Μπαχρέιν έκανε έκκληση για μποϊκοτάζ της εταιρείας Uber έπειτα από την απόφαση του Ντάρα Κοσροβσάχι, του επικεφαλής της, να μην παρευρεθεί σε επιχειρηματική διάσκεψη στη Σαουδική Αραβία — σύμμαχο του βασιλείου.\nΟ διευθύνων σύμβουλος της αμερικανικής εταιρείας παροχής υπηρεσίας μεταφορών ανέφερε σε ανακοίνωσή του την περασμένη εβδομάδα ότι δεν θα συμμετάσχει στη διάσκεψη Future Investment Initiative στη Σαουδική Αραβία σε ένδειξη διαμαρτυρίας για την υπόθεση με τον Σαουδάραβα δημοσιογράφο.\nΠολλές άλλες εταιρείες και μεγάλα ονόματα του επιχειρηματικού κόσμου έχουν αποσυρθεί από την τριήμερη διάσκεψη, γνωστή ως «Το Νταβός της Ερήμου», που είναι προγραμματισμένη να ξεκινήσει στις 23 Οκτωβρίου, στο Ριάντ.\nΟ υπουργός Εξωτερικών Χαλίντ μπιν Αχμέντ Αλ Χαλίφα έκανε δύο αναρτήσεις στο Twitter καλώντας για μποϊκοτάζ της Uber στο Μπαχρέιν και στη Σαουδική Αραβία και σε μια δεύτερη ανάρτηση καλούσε τους ακολούθους του να «μποϊκοτάρουν όποιον μποϊκοτάρει τη Σαουδική Αραβία».\nΤο Μπαχρέιν και τα ΗΑΕ είναι οι στενότεροι σύμμαχοι –από τους άραβες του Κόλπου– του Ριάντ και οι τρεις χώρες συνεργάζονται στενά σε μια σειρά από συγκρούσεις στην Υεμένη, το Κατάρ και τον Λίβανο για να αντιμετωπίσουν τον υπ΄αριθμόν ένα εχθρό τους, το Ιράν.\nΤην ίδια ώρα, και το Κουβέιτ απέρριψε σήμερα «την εκστρατεία κατά της Σαουδικής Αραβίας» σχετικά με την υπόθεση Κασόγκι, αναφέρει δημοσίευμα της εφημερίδας al-Qabas επικαλούμενο τον αντιπρόεδρο της κυβέρνησης της χώρας αυτής.


Αρχική » Blogs » Το τέλος της Γερμανίας, που όλοι λάτρευαν να την μισούν\nΘα ήταν πολύ ενδιαφέρον να μαθαίναμε την (ειλικρινή) γνώμη της Άνγκελα Μέρκελ, για όσα συμβαίνουν στην πατρίδα της τις τελευταίες εβδομάδες.\nΗ καγκελάριος, που κάποτε ο Μπαράκ Ομπάμα την είχε ορίσει αντικαταστάτρια του στη θέση της «πλανητάρχου», αφού ο ίδιος ήταν υποχρεωμένος να παραδώσει τα κλειδιά στον Τραμπ, δε μπορεί παρά να θλίβεται, βλέποντας το οικοδόμημα της φαινομενικής σταθερότητας, που είχε συντηρήσει με τόσο κόπο και τόσες… σιωπές επί 16 χρόνια να καταρρέει σα χάρτινος πύργος.\nΣολτς, ο αδιάβαστος μαθητής\nΔεν είναι μόνο ότι ο καγκελάριος Ολαφ Σολτς μοιάζει ολοένα και περισσότερο με μαθητή, που αφού πρώτα πιάστηκε αδιάβαστος, στη συνέχεια ψελίζει έχοντας αποστηθίσει «παπαγαλία» ένα μάθημα που δεν πολυκαταλαβαίνει. Ίσως γιατί είναι γραμμένο στα αμερικάνικα.\nΗ Γερμανία, που όλοι είχαν βολευτεί να λατρεύουν να μισούν είχε στηρίξει τη δύναμή της στο ελεύθερο εμπόριο.\nΗ κυρία Μέρκελ δύο με τρεις φορές το χρόνο ταξίδευε στο Πεκίνο ή την Σαγκάη, συνοδευόμενη από μερικές δεκάδες ή και εκατοντάδες επιχειρηματίες για να κλείσει δουλειές.\nΕίχε ξεκαθαρίσει ότι δεν ήταν δική της δουλειά να φέρει τη δημοκρατία στην αχανή και ανερχόμενη οικονομική δύναμη.\nΕίχε κερδίσει τον σεβασμό ακόμα και του Βλαντίμιρ Πούτιν από τη στιγμή που δεν έδειξε τον παραμικρό φόβο, όταν εκείνος την υποδέχτηκε με τον τεράστιο μαύρο σκύλο του στο Σότσι το 2007, γνωρίζοντας ότι αυτή «νοιώθει κάπως άβολα» κοντά σε μεγαλόσωμα σκυλιά.\nΚαι μιλούσε και ρωσικά.\nΤα δεδομένα της εποχής Μέρκελ\nΗ Γερμανία της Μέρκελ παρήγαγε σε ολόκληρο τον κόσμο και είχε εξασφαλισμένους ενεργειακούς διαύλους για να παράγει και εντός συνόρων.\nΗ Γερμανία της Μέρκελ ήξερε να απαντήσει με τον κατάλληλο τρόπο στις απειλές για εμπορικό πόλεμο που κάθε τόσο εξαπέλυε ο Τραμπ.\nΌπως κατάφερνε να αγνοεί τις ειρωνικές απαιτήσεις του για περισσότερες στρατιωτικές δαπάνες.\nΗ Γερμανία της Μέρκελ κατάφερνε να είναι παρούσα στο Αφγανιστάν, χωρίς να χρειάζεται να ομολογήσει στους πολίτες της ότι παίρνει μέρος σε ένα πόλεμο.\nΤο πρόβλημα δεν είναι ο «επανεξοπλισμός» της Γερμανίας, για τον οποίο λανθασμένα μιλούν πολλοί, αφού η χώρα της Μέρκελ και στρατό είχε και τις δαπάνες μεγέθυνε, αλλά πάντα με βάση τα δικά της μέτρα.\nΗ στρατιωτικοποίηση της Γερμανίας φέρνει εφιάλτες στον «φειδωλό» υπουργό Οικονομικών Κρίστιαν Λίντνερ, που θα πρέπει τώρα να περάσει έναν «κατακόκκινο» λόγω ελλείματος κρατικό προϋπολογισμό, είναι η βιτρίνα που βλέπουν πολλοί και απλώς σεναριολογούν.\nΑλλά δεν είναι το κεντρικό ζήτημα.\nΗ πρωταθλήτρια της παγκοσμιοποίησης\nΑυτό που αξίζει σοβαρής παρατήρησης είναι ότι η Γερμανία είχε στηρίξει την ισχύ της τα τελευταία χρόνια σε αυτό που λέμε παγκοσμιοποίηση.\nΑυτή της έφερνε τα τεράστια πλεονάσματα, αυτή της έδινε την άνεση να μεγαλώνει την απόστασή της από τους υπόλοιπους Ευρωπαίους και τελικά αυτή ήταν που εδραίωσε μια ακόμα πιο «γερμανική Ευρώπη».\nΟι κυρώσεις στη Ρωσία αποτελούν ένα χτύπημα στο νωτιαίο μυελό της γερμανικής οικονομίας.\nΟι πιθανοί περιορισμοί και απέναντι στην Κίνα, που είναι το επόμενο «αίτημα» των ΗΠΑ μπορεί να επιφέρουν την πλήρη παράλυση.\nΟ υπουργός Οικονομίας Ρόμπερτ Χάμπεκ τρέχει τώρα σαν ζητιάνος στις χώρες του Κόλπου για να εξασφαλίσει φυσικό αέριο, αγωνιά για το πώς θα γεμίσει τις δεξαμενές καυσίμων, ενόψει του ερχόμενου χειμώνα και βλέπει εφιάλτες στον ύπνο του, με ένα Ρώσο δικτάτορα να γυρνά σαδιστικά τη στρόφιγγα στο «off».\nΚαι υπόσχεται έργα και επενδύσεις παντού. Αυτός που κάποτε λογικά θα διάβαζε εγχειρίδια τυπωμένο σε ανακυκλωμένο χαρτί για την θεωρία της «αποανάπτυξης».\nΤο τέλος των Πρασίνων δείγμα των καιρών\nH μοίρα του Χάμπεκ και της Ανναλένα Μπέρμποκ έχει μεγάλο ενδιαφέρον γιατί ακριβώς τα δύο αυτά πρόσωπα θα είναι, που αφού οδήγησαν τους Πράσινους στην εξουσία θα φέρουν εις πέρας και το έργο της εξαφάνισής τους.\nΤο κόμμα της οικολογίας και του πασιφισμού έγινε το κόμμα που ψάχνει φτηνό πετρέλαιο ανά την υφήλιο. Το κόμμα που καμαρώνει για την εξαγωγή στρατιωτικού υλικού σε εμπόλεμες χώρες.\nΉταν πραγματικά αστείο να βλέπει κανείς την Τρίτη στο κρατίδιο του Βρανδεμβούργου μερικά χιλιόμετρα έξω από το Βερολίνο, αστυνομικές δυνάμεις να κρατούν μακριά από τον Χάμπεκ ακτιβιστές οικολόγους, πιθανώς πρώην ψηφοφόρους των Πρασίνων.\nΝέα παιδιά, διαμαρτύρονταν για το «αδηφάγο» εργοστάσιο της Tesla, που ξεκίνησε την παραγωγή του μετά Βαΐων και κλάδων, αφού πρώτα είχε καταβροχθίσει μερικές χιλιάδες στρέμματα δάσους και με τις προβλέψεις των επιστημόνων να μιλούν για πλήρη ερημοποίηση της περιοχής σε μερικά χρόνια, λόγω των δυσθεώρητων αναγκών του σε νερό, που θα εξαντλήσουν όλα τα αποθέματα του υδροφόρου ορίζοντα στην ευρύτερη περιοχή.\nΤο κόμμα των Πρασίνων είναι τόσο ταυτισμένο με την Γερμανία των τελευταίων δεκαετιών όσο και τα λουκάνικα με κάρυ στα «ορθάδικα» γύρω από τους σταθμούς των τρένων σε κάθε μεγαλούπολη της χώρας.\nΤο αναπόφευκτο τέλος των Πρασίνων, ενός κόμματος που δεν έχει πλέον κανένα λόγο ύπαρξης ή που δεν θα μπορεί να αυτοχαρακτηρίζεται ως τέτοιο, είναι η καλύτερη απόδειξη του τέλους αυτής της Γερμανίας που ξέραμε.\nΓιατί ακόμα και ο πιο αφελής νοικοκυραίος θα συνειδητοποιήσει σύντομα ότι δεν αποτελεί σωτηρία του πλανήτη να επιταχύνει η Γερμανία την παραγωγή ενέργειας από ΑΠΕ, στέλνοντας απλώς τα ρωσικά ορυκτά καύσιμα να βρωμίζουν κάποιες άλλες γωνιές της υδρογείου.\nΤα παιδιά που κατεβαίνουν στο δρόμο κάθε Παρασκευή, ζητώντας έναν βιώσιμο πλανήτη, δε νοιώθουν πλέον τίποτα κοινό με το «κόμμα της οικολογίας».\nΗ φαιδρότητα στα καλύτερά της\nΕίναι χαρακτηριστικό της αμηχανίας της γερμανικής πολιτικής ότι ξαφνικά οι εφημερίδες γέμισαν με φωτογραφίες από την πετρελαϊκή κρίση της δεκαετίας του 1970, που δείχνουν οχήματα δεμένα πίσω από μουλάρια, επειδή όπως και τότε, κάποιοι θεωρούν ως λύση στην εξάρτηση από το πετρέλαιο να απαγορευτεί η κυκλοφορία οχημάτων με κινητήρες εσωτερικής καύσης για 1,2 ή 4 Κυριακές του μήνα.\nΟι ιδέες αυτές από σημερινούς πολιτικούς ακούγονται πλέον στα σοβαρά και η κοινή γνώμη αισθάνεται ότι έχει κάνει ένα τεράστιο άλμα πίσω σε ένα παρελθόν, που σε πολλούς νεώτερους φάνταζε ως υπερβολική διήγηση από τον παππού ή τη γιαγιά, που δείχνει τα πρώτα σημάδια άνοιας.\nΤο πρόβλημα των Πρασίνων αντικατοπτρίζει ευδιάκριτα το πρόβλημα συνολικά της χώρας. Δεν είναι απλώς ότι η Γερμανία προσαρμόζει την πολιτική της σε νέα δεδομένα, κάτι που είναι λογικό και αναπόφευκτο.\nΕίναι ότι εγκαταλείπει όλες τις σταθερές της πολιτικής της, χωρίς να έχει ένα σχέδιο Β.\nΣαν μια ατμομηχανή που ξαφνικά φτάνει σε ένα σημείο, όπου οι ράγες έχουν άλλες διαστάσεις και χρειάζεται να αλλάξει όλο το σύστημα των τροχών της για να μπορέσει να συνεχίσει.\nΣτα χρόνια της πολιτικής του twitter\nΟ Γιάκομπ Αουγκστάιν, γιος του άλλοτε εκδότη του «DER SPIEGEL» και ένας από τους αιρετικούς του αρθρογράφους σήμερα, έγραφε αυτές τις μέρες ότι το πρόβλημα της Γερμανίας και της Ευρώπης είναι παρόμοιο με εκείνο του Πούτιν.\nΕγκλωβισμένοι και οι μεν και οι δε σε μύθους δεν ξέρουν τι ακριβώς περιμένουν από την επόμενη μέρα. Νοσταλγεί μάλλον κι αυτός την Γερμανία της Μέρκελ.\nΗ καγκελάριος συνήθιζε να κοιτάζει τα πράγματα από τη σκοπιά του τέλους τους. Του αποτελέσματος. Των συνεπειών.\nΣήμερα «ο δρόμος είναι ο προορισμός».\nΛογικό «σε μια εποχή όπου η πολιτική μοιάζει όλο και περισσότερο ως η συνέχεια του twitter με άλλα μέσα».\nΈνας αβάσταχτος εφιάλτης\nΗ Γερμανία του Ολαφ Σολτς δεν έχει σαφή εικόνα για το πώς θέλει να τελειώσει αυτός ο πόλεμος και πώς θα είναι η ζωή μετά από αυτόν. Για αυτό και αντιδρά σπασμωδικά, συχνά παρασυρμένη από το συναίσθημα που προκαλούν στην κοινή γνώμη οι εικόνες του πολέμου, άλλοτε πανικόβλητη από το ενδεχόμενο ενός ενεργειακού μπλακ άουτ και άλλοτε ενοχική μετά τον βομβαρδισμό, που υπέστη από τον αμερικανικό κυρίως και μετά από το βρετανικό Τύπο για την καθυστέρηση και την απροθυμία της να δράσει αποφασιστικότερα.\nΗ Γερμανία του Ολαφ Σολτς φυσικά και έχει κατανοήσει ότι οι σκληρές οικονομικές κυρώσεις είναι πόλεμος με άλλα μέσα.\nΈνας πόλεμος στον οποίο την έσπρωξε με το ζόρι το δίδυμο Μόσχας και Ουάσιγκτον. Θα χρειαστεί κάποιο καιρό για να το χωνέψει.\nΣτο μεταξύ θα ελπίζει ενδόμυχα ότι όλα θα τελειώσουν τάχιστα, με κάποιο μαγικό τρόπο και θα μπορέσει να συνεχίσει στη λογική «business as usual».\nΑλλά σε ένα βομβαρδισμένο τοπίο κάτι τέτοιο είναι ανέφικτο.\nΠηγή: Κώστας Αργυρός | politicus.gr\nπροηγούμενοCovid-19: Τι έγινε με την ανοσία της αγέλης;\nεπόμενοΓερμανία: Κρατίδια καθιστούν ποινικό αδίκημα τη χρήση του συμβόλου Z


Οικογένεια Λαρισαίων ζει χωρίς ρεύμα εδώ και τρεις μήνες στο κέντρο της πόλης | TaMeteora.gr\nΑρχική ΤΟΠΙΚΑ ΘΕΣΣΑΛΙΑ Οικογένεια Λαρισαίων ζει χωρίς ρεύμα εδώ και τρεις μήνες στο κέντρο της...\n11 Σεπτεμβρίου 2019, 13:06\nΛάρισα 2019. Μια οικογένεια ζει εδώ και τρεις μήνες χωρίς ρεύμα. Πατέρας, σύζυγος και κόρη, βιώνουν την απόλυτη φτώχεια, αφού καλούνται να αντεπεξέλθουν με μόλις 150 ευρώ του επιδόματος Κοινωνικής Αλληλεγγύης του ανάπηρου πατέρα. Πετσοκομμένο κι αυτό στο μισό, από τότε δηλαδή που η αρμόδια επιτροπή μείωσε το ποσοστό της αναπηρίας του από το 67% στο 48%.\nΑπό την άλλη μεριά το χρέος των 13.000 ευρώ προς τη ΔΕΗ φαντάζει «Γολγοθάς» για οποιονδήποτε, πόσο μάλλον για τον 65χρονο Κώστα. Απελπισμένος σχεδόν δακρυσμένος, πέρασε χθες από την «Ε»: «Κάπου να πω τον πόνο μου, μήπως και ευαισθητοποιηθεί κανείς», μονολογούσε, βγάζοντας μια στοίβα χαρτιά, αποδεικτικά όλα των προβλημάτων του, κανένα που να παραπέμπει σε λύση. Πρώην μάγειρας, δούλευε σκληρά, έως ότου καρδιακά προβλήματα τον ανάγκασαν να αποσυρθεί. Τριπλό by pass μπορεί να του έσωσε ιη ζωή, αλλά δεν του έδωσε χρόνο και χώρο για να χαρεί. Και με άλλα προβλήματα υγείας, για κάποιους αυτά ποτέ δεν έρχονται μόνα, χωρίς δουλειά όμως και εισοδήματα. Άνεργη η γυναίκα του, ίο ίδιο και η κορούλα του, στεγάζουν ιη φτώχεια και την απόγνωσή τους σε ένα διαμέρισμα (ευτυχώς χωρίς ενοίκιο), σε πολυκατοικία επί της οδού Μπασδέκη.\nΑπ’ ό,τι μάθαμε στη συνέχεια, ο Συμβουλευτικός Σταθμός του Δήμου Λαρισαίων ανέλαβε την περίπτωσή του. Ενέταξε ήδη όλη την οικογένεια στο πρόγραμμα συσσιτίων, ενώ κοινωνική λειτουργός κάνει την απαιτούμενη έρευνα, ώστε να μπει και στο κοινωνικό τιμολόγιο της ΔΕΥΑΛ. Ενδιαφέρον υπάρχει, σίγουρα όμως δεν αρκεί για να λυθούν όλα τους τα προβλήματα. Τουλάχιστον ας μην αισθάνονται μόνοι σ’ αυτή την πόλη…\nΠροηγούμενο άρθρο11η Σεπτεμβρίου 2001: Η μέρα που άλλαξε o κόσμος [Βίντεο]\nΕπόμενο άρθροΒραβεύεται Δημοτικός Αστυνομικός την Πέμπτη στην Καλαμπάκα


Αρχική News Έρευνα για το βίντεο του τροχαίου έξω από τη Βουλή\nΜία εβδομάδα μετά το ατύχημα που κόστισε στον 23χρονο Ιάσωνα την ζωή του δημοσιεύεται το πρώτο βίντεο της στιγμής του τροχαίου.\nΈρευνα για το βίντεο του τροχαίου έξω από τη Βουλή. Ένορκη Διοικητική Έρευνα διέταξε ο Πρόεδρος της Βουλής, Κώστας Τασούλας. Η έρευνα σκοπό θα έχει όχι την απόδοση ευθυνών στο όχημα που τραυμάτισε μοιραία τον 23χρονο Ιάσωνα αλλά την απόδοση ευθυνών σε όσους βιντεοσκόπησαν και διέρρευσαν βίντεο του τροχαίου.\nΤο βίντεο προέρχεται από κάμερα ασφαλείας. Στο εν λόγω βίντεο καταγράφεται καρέ-καρέ η στιγμή του ατυχήματος που κόστισε στον Ιάσωνα την ζωή του. Την περασμένη Παρασκευή έξω από τη Βουλή, ο Ιάσωνας συγκρούστηκε με υπηρεσιακό αυτοκίνητο της Βουλής.\nΣτο βίντεο φαίνεται το υπηρεσιακό αυτοκίνητο της ασφάλειας της Ντόρας Μπακογιάννη να κινείται στην αριστερή λωρίδα, στην κάθοδο της Βασιλίσσης Σοφίας. Στο ύψος της Ακαδημίας σταματάει, για να στρίψει αριστερά και να εισέλθει στον προαύλιο χώρο της Βουλής. Παρόλο που η κυκλοφορία των οχημάτων δεν έχει σταματήσει και το φανάρι δεν έχει αλλάξει, ο οδηγός του αυτοκινήτου στρίβει, για να διασχίσει κάθετα τον δρόμο.\nΣταματά ένα ταξί, το παράνομα κινούμενο υπηρεσιακό όχημα κινείται προς την είσοδο της Βουλής. Λίγα δευτερόλεπτα μετά, η μηχανή συγκρούεται με το πίσω δεξιά τμήμα του υπηρεσιακού.\nΜετά από εντολή του αρχηγού της Ελληνικής Αστυνομίας,Μιχάλη Καραμαλάκη, έχει ξεκινήσει έρευνα για τον τροχονόμο που ήταν παρών στο συμβάν και έδιωξε έναν από τους μάρτυρες περαστικούς, απειλώντας τον ότι θα του κοπεί πρόστιμο διότι δεν φορούσε κράνος. Ο τροχονόμος μετακινήθηκε εκτός του σώματος της Τροχαίας.\nΣυζήτηση για τοποθέτηση φαναριού στο σημείου του τροχαίου\nΣύμφωνα με πληροφορίες, η Τροχαία και η Περιφέρεια Αττικής συζητούν την πιθανότητα τοποθέτησης φωτεινού σηματοδότη στο σημείο του ατυχήματος. Κλιμάκια των υπηρεσιών θα εξετάσουν αν μπορούν να αποφευχθούν μελλοντικά ατυχήματα στο σημείο.\nΑξιοσημείωτο είναι ότι η Βουλή είχε καταθέσει τρεις φορές στο παρελθόν σχετικό αίτημα. Δεν έγινε όμως ποτέ δεκτό. Τώρα, μετά τον θάνατο του Ιάσωνα η τροχαία πραγματοποιεί θετική εισήγηση για το συγκεκριμένο σημείο και γι’ αυτό απαγορεύτηκε από σήμερα η είσοδος υπηρεσιακών οχημάτων από την Βασιλίσσης Σοφίας μέχρι να ολοκληρωθούν οι εργασίες.\nΦυσικά, θα μπορούσε να εξεταστεί η παράνομη στροφή του υπηρεσιακού οχήματος αντί να επαναπροσδιοριστεί η επιτρεψιμότητα αριστερής στροφής από την απέναντι λωρίδα.\nΟ Υπουργός Ανάπτυξης και Επενδύσεων, Άδωνις Γεωργιάδης αναφερόμενος σε ανάρτηση του Έκτορα Κουφοντίνα κατηγόρησε το ΣΥΡΙΖΑ ότι επιτρέπει «να κατηγορούν την κ. Μπακογιάννη για δολοφόνο».\nΓια τάσεις διχασμού και πολιτικοποίηση γεγονότος που ουδεμία σχέση φέρει με κομματικές διαφωνίες κατηγόρησε τον κ.Γεωργιάδη, ο πρώην πρόεδρος της Βουλής, Νίκος Βούτσης.\nΘρήνος στην κηδεία του Ιάσωνα\nΣτο κοιμητήριο Ζωγράφου, στις 19 Μαρτίου 2021, λίγο πριν τις 12π.μ. φίλοι και συγγενείς αποχαιρέτησαν τον 23χρονο Ιάσωνα.\nΠηγή: cnn.gr, protothema.gr, newsit.gr


MyPhotoPics: «Eρωτική» βραδιά\nΗ πιο «ερωτική» βραδιά του κοραλλιογενούς υφάλου της Αυστραλίας!\nΈνα συναρπαστικό θέαμα ...\nλαμβάνει χώρα υποβρυχίως στον Great Barrier Reef τον Μεγάλο Κοραλλιογενή Ύφαλο της Αυστραλίας συνήθως κατά τη διάρκεια του μηνός Νοεμβρίου, γνωστό και ως «ωοτοκία των κοραλλιών».\nΔεκάδες δύτες συρρέουν από ολόκληρο τον κόσμο προκειμένου να βουτήξουν στα νερά του Μεγάλου Κοραλλιογενούς Υφάλου και να απαθανατίσουν την πιο «ερωτική» του βραδιά!\nΜια ταυτόχρονη μαζική ωοτοκία των κοραλλιών που παρατηρήθηκε για πρώτη φορά επιστημονικά το 1981 και έκτοτε προκαλεί το πραγματικό ενδιαφέρον ολόκληρου του κόσμου.\nΤο παράδοξο είναι ότι συμβαίνει μόνο μία φορά το χρόνο και μόνο τη νύχτα, στο βυθό του υφάλου. Χιλιάδες κοράλλια απελευθερώνουν τα αυγά τους σε μια μοναδική «ερωτική» βραδιά που λέγεται χιουμοριστικά και «βραδιά σεξ στον ύφαλο»!\nΟ βυθός πλημμυρίζει λευκά αυγουλάκια τα οποία απομακρύνονται από τα κοράλλια προκειμένου να προσκολληθούν σε άλλη επιφάνεια και να δημιουργήσουν νέους οργανισμούς. Οι εικόνες είναι εντυπωσιακές όπως πάντα κάθε χρόνο.